J. Richter, poslanec: (2009-02-10):
Na zdôvodnenie uvádzam. Zákonom o elektronickom mýte sa zverila pôsobnosť Železničnej polície aj na pozemných komunikáciách v súvislosti s kontrolou výberu mýta. Na tento účel sa v zákone v Železničnej polícii zriadila aj osobitná zložka, ktorou je mýtna polícia. Predloženým vládnym návrhom zákona sa činnosť mýtnej polície na pozemných komunikáciách rozširuje aj o ďalšie činnosti, konkrétne o kontrolu diaľničných nálepiek, o kontrolu hmotnosti váženia vozidiel, pričom sa zároveň umožňuje mýtnej polícii prejednávať porušenia zistené pri tejto činnosti v blokovom konaní. Uvedené oprávnenie má aj Policajný zbor. V záujme jednotného postupu Policajného zboru a Železničnej polície pri výkone  oprávnení na pozemných komunikáciách sa javí ako účelné podriadiť obidve tieto zložky pod riadenie jedného ministra. Pozmeňujúcim návrhom sa preto navrhuje presunúť podriadenosť Železničnej polície spod ministra dopravy, pôšt a telekomunikácií Slovenskej republiky na ministra vnútra Slovenskej republiky. V súvislosti s týmto pozmeňujúcim návrhom by som chcel zdôrazniť, že tento návrh v žiadanom prípade nezasahuje do pôsobnosti Železničnej polície ani jej organizácie, teda všetky úlohy, ktoré Železničná polícia plní podľa doterajších predpisov a ktoré sa navrhujú v predkladanom vládnom návrhu, zostávajú zachované. Pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 57/1998  Z. z. o Železničnej polícii v znení neskorších predpisov a o zmene a doplnení niektorých zákonov (tlač 843): Po prvé. V článku I sa za bod 1 vloží nový bod 2, ktorý znie: „V § 2 ods. 1 písm. e), v § 40 ods. 1, v § 57da ods. 10, v § 59b ods. 3 a v § 62 ods. 6 sa slová „dopravy, pôšt a telekomunikácií“ nahrádzajú slovom „vnútra“.“ Ostatné body následne sa prečíslujú. Odôvodnenie k tomuto prvému bodu. V záujme zabezpečenia jednotného spoločného pôsobenia Železničnej polície a Policajného zboru na pozemných komunikáciách navrhuje sa začleniť Železničnú políciu pod Ministerstvo vnútra Slovenskej republiky a vytvoriť tým právne a organizačné predpoklady na jednotné riadenie obidvoch bezpečnostných zborov pri výkone služobnej činnosti a výkone oprávnení príslušníkov Železničnej polície a príslušníkov Policajného zboru na pozemných komunikáciách. Po druhé. Za článok III sa vložia nové články IV až VII, ktoré znejú: Článok IV: „Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z. a zákona č. 583/2008 Z. z. sa mení a dopĺňa takto: 1. V § 8 ods. 1 sa vypúšťa písmeno i). 2. V § 11 písm. a) sa za slovo „premávky“ vkladajú slová „ochranu bezpečnosti a plynulosti železničnej dopravy“. 3. V § 11 písm. d) sa za slová „Policajný zbor“ vkladá čiarka a slová „Železničnú políciu“.“ Článok V: „Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z. a zákona č. 445/2008 Z. z. sa mení takto: 1. V § 1 ods. 4 písm. a) sa vypúšťajú slová „Ministerstvo dopravy, pôšt a telekomunikácií Slovenskej republiky alebo“. 2. V § 1 ods. 4 písm. c) sa za slovami „Slovenskej informačnej služby“ čiarka nahrádza slovom „a“ a vypúšťajú sa slová „a minister dopravy, pôšt a telekomunikácií Slovenskej republiky“.“ Článok VI: „Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z. a zákona č. 449/2008 Z. z. sa mení a dopĺňa takto: 1. V § 2 ods. 1) sa za slová „Policajný zbor“ vkladajú slová „alebo Železničná polícia“ a vypúšťajú sa slová „Ministerstvo dopravy, pôšt a telekomunikácií Slovenskej republiky alebo Železničná polícia“. 2. V § 2 ods. 2 sa vypúšťajú slová „minister dopravy, pôšt a telekomunikácií Slovenskej republiky“.“ Článok VII: „Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z. sa mení a dopĺňa takto: 1. V § 110 ods. 2 písm. a) sa na konci pripájajú slová „a Železničnú políciu“. 2. V § 110 ods. 2 sa vypúšťa písmeno e).“ Doterajší článok IV sa následne označí ako článok VIII. Odôvodnenie k bodu 2. Ide o zmeny, ktoré súvisia s bodom 1 a ktoré je potrebné vykonať v súvisiacich zákonoch v súvislosti so zmenou podriadenosti Železničnej polície. Skončil som, pán podpredseda.